Encara que ista expansión enta l'ueste se fació a vegatas por meyo de compras (asinas, a compra de Loisiana o 30 d'abril de 1803 a la Francia de Napolión Bonaparte por 15 milions de dólars estatounitenses[32] u a compra d'Alaska en 1867 a l'Imperio Ruso), a mayor parte d'a expansión estatounitense se fació con guerras y mortaleras d'as poblacions nativas. Asinas, as Guerras Indias contra la población nativa amerindia que bi heban en os territorios conquiestos, que permetió a expoliación d'as suyas tierras; a Guerra Mexicano-Estatounitense de 1846-1848 y o Tractato de Guadalupe Hidalgo premitioron a ocupación de Texas y California, amás d'os actuals Utah, Nevada, Nuevo Mexico y Arizona. Antiparte, o Tractato d'Oregón de 1846 trazó a muga definitiva entre os Estatos Unitos y Canadá a l'ueste d'as montanyas Rocosas.